
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване за отпускане на безвъзмездна помощ от ПУДООС за изпълнение на дейности по подмяна на водопроводна инсталация и изграждане на канализационен клон, част от обект „Основен ремонт на улица „Ангел Киряков", гр. Златоград - участък от о.т.509 до о.т.271 , L=412м.
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград има възможност да подаде заявление за отпускане на безвъзмездна помощ от Предприятие за управление на дейностите по опазване на околната среда (ПУДООС) за изпълнение на дейности по подмяна на водопроводна инсталация и изграждане на канализационен клон, част от обект „Основен ремонт на улица „Ангел Киряков“, гр. Златоград - участък от о.т.509 до о.т.271 , L=412м, както следва:
· дължина на канализационен клон: L=409,60 м (предвижда се доставка и полагане на тръби PP SN8 за улична канализация, както и всички съпътстващи дейности). Общата стойност на СМР е 795 240,05 лева без ДДС или 954 288,07 лева с ДДС;

· дължина на водопроводна инсталация: L= 413,50 м (предвижда се изпълнение от тръби PEHD 32 и PEHD 90, както и всички съпътстващи дейности). Общата стойност на СМР е 184 446,26  лева без ДДС или 221 335,51 лева с ДДС;  
Стойността за изпълнение на дейности по подмяна на водопроводна инсталация и изграждане на канализационен клон, част от обект „Основен ремонт на улица „Ангел Киряков“, гр. Златоград - участък от о.т.509 до о.т.271 , L= 412 м, възлиза на 979 686,31 лева без ДДС или 1 175 623,57 лева с ДДС. 
Във връзка с гореизложеното, предлагам следния проект за 

Р Е Ш Е Н И Е:
Във връзка с постигане целите от Плана за действие към Програма за опазване на околната среда на Община Златоград 2023-2028 г. и на основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Златоград
Р Е Ш И:

 Дава съгласие за кандидатстване пред ПУДООС за осигуряване на финансиране на дейности по подмяна на водопроводна инсталация и изграждане на канализационен клон, част от обект „Основен ремонт на улица „Ангел Киряков“, гр. Златоград - участък от о.т.509 до о.т.271 , L=412м.
С уважение,
МИРОСЛАВ ЯНЧЕВ   
Кмет на Община Златоград
Изготвили:  
Инж. ЮХ 

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

